
PURIFICATIONIS. 

(bl. 29") Postqvam impleti sunt dies purgat MARI1$ etc. 
Do eruvllet waren die tage daz vnser fröwe. S. MARIE 
solte in kirchen gen. als div e gebot des herren Moysi. 
do naraen sie den hailant. vfi brahten in in daz templum. 
Min vil lieben ez waz gewonlich in der alten e. swelh wib 
ein degenkint gebjere. daz si sich darbete der kirchen vier- 
zech tage, vn danah kome in daz templum. vn opherte ir 
svn mit dem opher. daz in der alten e geboten was. Daz 
was geboten in der alten e. daz man fvr daz degen kint 
ein lamp solte ophern. Div auer so riche niht waere. daz 
sie daz lamp niht mohte gelaisten. div brachte zwo tvrtel- 
tvben. oder zwo ander tvben. vnser herre kom dvrh daz 
in dise werlte. daz er die e erfVlte. vn wolt an dem ahto- 
den tage, nach der ivden e besniten werden, vn an dem 
vierzegosten tage mit sinem opher in dem templo dni erzai- 
get werden. (29 1 ") vn gab vns bilde siner devmvte. daz er 
dvrch vns arm was worden, dvrh daz wolte er daz man 
fvr in opherte zwo tvrteltvben oder zwo ander tvben. Daz 
opher was der armen, die des lambes niht haben mohten. 
Da mit erzaigete er vns wie rehte gvl div armvt ist. mit 
devmvte. daz er von einer armen meigde gervhte geborn 
werden in einer armen stete, mit bösen tvchelinen gewin- 
delt werden, in ainer armen krippe geleit werden, der in 
dirre werlte niht hete. da er sin höbet geneigete. vil mse- 
nige itewize er dvrh uns leit. vn ze aller ivngest gab er 
sin selbes lip dvrh vns ze der marler. Der lere svln wir 
volgen alse verre so er vns rvchet zegebenne. Do der go- 
tes svn alse hivte ist braht wart in daz templum dni. do 
was zeierusalem ein alter man. der was reht vn geheizen 
Symeon. Do was er gerade daz er den gotes svn e mvse 
gesehen, e in der tot hin naenie. Dem was von gote ge- 
heizen. daz er niemer erstvrbe e er krist gesxhe. Der kom 

alse hivte in daz templum von des heiligen gcistes ordenvnge. 
Des er ie da gerte den enphiench er da. Do nam er daz 
kint (30") an sinen arm vn sprach. Nvnc dimittis et cetera. 
Herre nv la dinen schalk varn mit fride. Dvrh daz entha- 
betest dv herre mih. in disem'lebenne daz ich dich gessehe. 
nv la mich Tarn in diseme fride. wan miniv ogen habent ge- 
sehen din hail. Daz ist div hochgezit dises tages. die ir 
mit fröde tvlden svlt. iweriv herze tragen mit lobe vn mit 
devmfte. Mine villieben daz liebt daz da blvhet vz der ker- 
zen. daz bezaichent den heiligen krist gebornen von der 
meigde. Der heilige krist der ist erschinen in der vinster 
ein lieht den rehten. Daz wahs bezeichent vnserre frowen. 
S. MARIEN magetvm. Div pie div daz honik zessemene 
treit. vn daz wa h * wurket. div ist iemer maget. vn wirt och 
ane hilichiv dink geborn. vz dem honige werdent die pien. 
von div bezaichent daz wahs den rainen magetvm. vn als 
ir hivte den heiligen krist in dem bilde iwers kerzenliehtes 
traget, also svlt iv hivte in hailant. in iwerm herzen wir- 
deklichen tragen, so svlt ir alrerst im ophern die tvrteltv- 
ben. Div tvbe bezaichent die ainvalte. div (30 b ) tvrteltvbe 
die kvsge. So grozzer kvsge phliget div tvrteltvbe. so si 
ir gemaechide verlivset. daz si ir niemer mere vf der erde 
deheinez erkivset. noh gesitzet niemer mere vf dehein grv- 
nez zwi. niwan aine flivget ez. vn ist iemer mere aine, 
von div ophert er die tvben. der sih behaltet vngemaeiigo- 
ten. vn niemen schadet, niemen hazzet. Der ophert aver 
die tvrteltvben. der kvsklichen lebet mit siner konen. vn 
sich behaltet an vberhf-r. vä ob er sine konen verlivset. 
daz er darnach behaltet sioh an allerslahte hvrgelvst. vn svlt 
daz wizzen daz der svndaere alse wol die tvben ophert sam 
der gfte. Ieweder tvbe phliget wuffennes. niht sanges. 
Daz bezaichent den svndaere. der hie in dürre werlte sol 
wuffen vmbe sine svnde. zwaierslahte riwe sint. vn zwaier- 
slahte bvze. Der offenliche svndet. vn mit vbeler lere ander 
lvte verboset. der sol offenlichen bvzen. De aver tögenli- 
chen svndet. vn der svnde togenlichen zebihte kvmet. der 
sol togenlichen bvzen. Div tvrteltvbe phliget aine fliegende 
zewäffenne (31*) div ander tvbe mit menige. vn da vnder 
kvmende vn klagende, von div bezaichent div tvrteltvbe die. 

die da togenlichen* i* svnde bvzent. Div ander tvbe bezai- 
chent die. die da in ir offener bvze schinent. Mine villieben 
die zwene vögele, sint ein bilde iwers lebennes. wan ir 
der bvche niht kvnnet. an den vogelen svlt ir sehen, waz 
iv zetvnne "'• Mines trehtines geschephede. sint iv niht 
^V aingenote zedem ezzenne. svnder ze einem bilde. An 
disen zwain vogelen vindet der gvte waz er zevern sol. 
vindet der svndaere waz er Ivn sol. Noch ist vns div tvbe 
zebilde gesetzet, daz si an ir hat siben groze tvgende. Si 
hat der galten niht. si ennizet deheines botiches niht. noch 
enkaines warmes. Si fvret sich mit dem samen. div besten 
körn weit si. div hosten verwidert si. Ir sanges phleget si 
nivwan kvmende vn wuffende. Si zivhet och vil emzige frerae- 
div ivngide. Si lit gerne bi dem wazzer. daz si den schale 
gesehen mege. swenne si der habech vaben wil. In den 
stainen oder (31 b ) in den holn machet si ir nest. An den 
siben tvgenden svlt ir ir nahvolgen. in iwerm herzen sol 
dehain galle des nides wesen. Dehain laster ist wirser denne 
der nit. Daz ander bizaichen ist daz si der wurme noh der 
kevere niht izzet. also sol der mennisk tvn. er sol niht 
der totlichen werche minnen. Die botiche sint vnser svnde. 
die wurme vnser bosez gewizzen. Dehain mennisk getorste 
komen vnder die lvte wessen si an ime daz sin gewizzen 
an im waiz. Sselich ist der. der die svnde vermidet. wan 
er ist schalk als mieniges herren. sam maeniger svnden. 
Div tvbe wirt och gefvret mit dem körne, vn weit ir div 
besten körn. Also sol der gvte gefvret werden mit den go- 
tes Worten. Also sprichet vnser herre. Non in solo parte 
uiuit homo set in omni verbo dei. Er sprichet. Niht eine 
lebet der mennisk des brotes. svnder von dem gotes worte. 
Der mennisk ist sei vn lip. Der lip bedarf des liplichen ez- 
zens. div sele des gaistlichen. wir sin in disem eilende, vn 
be- (32*) dvrfen gvter phrvnde. ze vnserre hineverte. der 
phrvnde biten wir alle tage, an dem fronen gebet. Panem 
nostrum cotUdianum da nobis hodie. Herre gib vns vnser 
tsegelich brot. Also kvnte vnser herre in dem ewangelio. 
Si dimisera eos ieiunos deßcient in uia, Laze ih si vastende 

y 
in der ks. sieht UEge n lichcn. 

so gebristet in an dem wege. Swenue dem svndaere gebri- 
stet an dem gotes worte. so ist im gebrosten an dem wege. 
Div tvbe zivhet och fremediv ivngide. da ist vns mite be- 
zaichent daz wir barmherze svln sin. Als S. Gregorius spri- 
chet. Omni petenti te tribue. Allen den gip die dih biten. 
vö krist sprichet. Estole misericordes. sicut et pater mens 
est. Weset barmherze, als iwer vater in dem himele. von 
div svlt ir die fremedem minnen. dvrh got vns(ern) herren 
vii iwern naehesten als ivch selben. Div vunfte tvgent der 
tvben ist. daz si gerne vert bi dem wazzer. daz si sich 
von dem schalen vor dem habeche kvnne behüten, so er zv 
vare. Daz bilde svln wir gerne behalten. Wir haben laider 
ainen gaistlichen viant. fliegenden in den lvften. der iendiv 
svehet wa er (32 b ) den vinde. den er verslinde, der enist 
niht alzoges vnder vns. vii ist och niht von vns. waere er 
ientiv vf der erde, sone mohte latzel iemen vor im gene- 
sen, er wonet in den lvften. dannan sint die tievele genant. 
aeree potestates. luftekliche gewalte, von div daz wir sin 
niht gesehen megen. deste vorhtlicher ist er. Sinen schaten 
svln wir schouwen an dem wazzere. daz ist daz wir an der 
heiligen schrift lernen svln wie wir vns vor siner bekorvnge 
behalten. Swenne vns vbele gedanche mvgen so svln wir 
ze den gvten keren. wir svln wuffen och als div tvbe tvl. 
svln vnser frövde in die zaehere keren. daz vns gegeben 
werde daz Ion. daz vnser herre hat vns gehaizzen. Beati qui 
nunc fletis. quia ridebitis. Sselich sint die. sprichet vnser 
herre. div nv wainent. die werdent hernach in minem riche 
gefrot. Mit den zaeheren vertiligote. S. Marie magdalene 
alle ir svnde. S. Peter, garnete da mite antlaz der svnde 
daz er kristes (33*) verlogende. Nv bewainet ivch selben, 
vn ander svndaere. daz ivch vn vns vii alle svndaere got rv- 
che zebekerenne. Div sibende tvgent der tvben ist. daz si 
in den holn stainen. oder in den löchern ir nest machet. 
Der stain der kristenheite ist der heilige krist an den nie- 
men niht gvtes getvn mak. Daz ander hol ist div offene 
sile des heiligen kristes. vz der ran blvt vn wazzer. Mit 
dem blvte erloste er vns. mit dem wazzer wnrden wir ge- 
toffet. Min vii lieben an den siben bizaichenvngen nachvol- 
gen wir den tvben. vii opheren also die tvben in dem templo 

vnsers herren. daz si da in der alten e. yns zebilde taten, 
daz wir daz gaistlichen ervullen mvzen. vü biten vil in- 
neklichen vnser trvt fröwen. S. MARIEN div ein tor des 
himelricb.es ist. vn vnser armen trost ist. daz si vns bivte 
ir svnes bvlde erwerve. den si da hivte ze kirchen brahte 
vn vns sinen fride erwerve. des sich der alte symeon rvmte 
da er sprach. Nunc dimittis etc. Herre nv lastv mih varn 
mit fride. wan miniv ögen hant (33 b ) gesehen daz hau aller 
diet. Daz hail vn den waren fride rvche vns hivte geben 
Jhesus xpc. Qtä viuit et regnat, 

2 

ASSUMPTIONIS MARIE. 

(bl. 88 b ) "Wir hegen hiute daz unser urowe sante MARIE. 
div heilige moter unsers herren. uon dirre werlde seiet, 
ze der elliv werlt trost uü zouersiht hat. wände si min 
trehtin erweite, under andern wiben. uon der er geborn 

wolde werden. Si ist ein grozzer tröst aller sundigen lvte ! 
zeder gnade wir uliehen sculn. so wir mit unseren sunden 
gotes* uliesen! Si ist uon der elliv gnade uns zerst bechom 
uü elliv salech&t. Si ist div heilige moter. un div heilige 
maget. kune- (89 1 ) gin un urowe des himelriches. uon der 
uns daz euuige lieht erscinen ist. da von elliv disiv werlt 
erfühlet ist! daz ist got selber! zo der sculn wir uliehen. 
der sculn wir unser not uü unser angest clagen. un sculn 
si zeboteri senden zo ir heiligen triit sune. der ir nith 
des verzihet. des si in inneclichen gebitet. Uon div scöcliet 
ir genäde. beuelhet ire alle iwer Sache, beuelhet ire ivch 
selben mit libe un mit sele! un bitet si inneclichen daz ir 
des. himelriches iht uerstozzen werdet. Ir scult uil dicche 
denken vmbe dise werlt wie churz si ist. wie ungewis si 

ist! un wie lancst&te daz ist. daz da nimmer zergtH. dane 
uindet niemen neheine gnade, erne habe ez hie garnet in 
dirre werlt! uon div manen Wir ivch durc iwer selbes sav 
lecheit! daz ir etwaz hin uure sendet, dannen ir getröstet 
werdet, an iwerm ende ! so ir allez daz C89 b ) lazzen moz- 

' fehlt hulil.-. 

Z. F. D. A. I 19 

zet. daz ir in dirre werft ie zesamene brühtet, so lat ir 
wib uii kiiit. eigen un lehen. hüs un hof. desne uolget 
iv niht. wan ob ir iht gotes da mite habet getan. Nu bitet 
hiute den almahtigen got durc siner trüt moter willen! der 
er nitb uerzilien mac! daz er ivch wise un leitte. zesinen 
genaden. un daz er in iwer herze sende ! daz ir sine hulde 
erweruen mozzet. un daz er iv chome zehelfe un zetroste. 
an sele un an übe. Quod ipse p. Der heiligen moter des 
almahtigen gotes. der sit ir hiute beuolhen. daz si ivch 
bescirme un beware uon alleme ubele Amen. Nu beuelhet 
ivch uil dicche sande MARIEN! uii sochet ire genade. 
chlaget ir iwer not! sendet si zeboten zo unserme herren 
daz er iv gensedic si. Gebet iwer almosen dicche durch ir 
ere. un nämlichen hiute ein iegelich mennesce einez. (90*) 
in ir ere ! daz im der almahtige gebe sine genäde. unde 
behalt iv lib un sele. Amen. 

3* 

(SERMO IN NATALI MARIAE.) 

(Q)vando nata est uirgo sanctissima t'c illuminatus 
est m. s. b. et s. et b. fructus eius. Hiute ist uns chomen. min 
uil lieben ! der uil heilige tac ! an dem geborn wart div aller 
hereste maget. div ie wart, oder inmer wirt ! div gotes mo- 
ter. unser frowe. S. MARIA, uon deme aller hersten chunne. 
S. dauidis. uon ir geburt sprach der heilige spriritus sanctus. 
durc den munt des herren dauidis. Audi filia et u. et in. a. t. 
Er sprach uernim mich min tohter! un sich, neige din öre 
her ze mir, wan der oberoste chunec gert din antluzze ze- 
scöwenne. Von der geburt wissagete sin sun der herre sa- 
lemon ! quam pulchra est c. g. cum claritate ! Owi sprach 
er. wie scone ist div chüsce geburt ! mit der berhtele ! waz 
sint div wort, daz sint div wir. e. sprachen. (90 b ) Quando 
nata est uirgo s. etc. Div heilige scrift sprichet ! do geborn 
wart div allerheiligste maget. S. MARIA! do wart erluteret 
disiv werft ! ein saligiv slaht ! ein heiligiv wrz ! ein gese- 

* diese predigt folgt ohne Überschrift unmittelbar auf die vor- 
hergehende. 

genotz wocher ir büches. Uon ire slahte ! wellen wir iv 
churzlichen sagen! Sande MARIEN uater der was burtic 
uon nazaretb. unde hiez ioachim! ir moter uon betlehem. 
un hiez anna. die zwo stete het unser herre ime selben 
erweit ! betlehem zö siner geburt. Nazareth ze siner zuhte ! 
Ir geslae(h)te hob sich uon dem getriwen abrahäme. dem 
got lange uor siner geburt gehiez. daz uon simme samen 
chome heil! un segen aller diete. un wart geborn uon sante 
dauidis gesuchte, den got grozze in dirre werlt erte! den 
er weite uon den scäfen. zeeineme chunege ! über allez sin 
ge- (91 a ) slaehte in ierusalem ! über div zwelf geslaehte des 
herren iacobes. den erte wol unser herre. daz er uon sinen 
afterchomen geborn ist. den lobete got selber! Inueni davit 
secundum cor meum. Ich han sprach er ze den iuden! mir 
erweit einen man nach min selbes herzen! dannan was mi- 
chel reht! div den obersten chunec un aller s&le biscof ge- 
bern solde ! daz div anegenge hete uon kunegen un uon bi- 
scouen! Unser herre der durc die suntaere in dise werlt 
rohte zechomenne ! der röhte och uon sundigen uorderen ge- 
born werden! Alse div Lilie, un div rose uz den dornen 
blot ! same wart div unser rose. S: MARIA, uon den iuden 
geborn. daz si reiuiv un sconiv gebaere den. der von ime 
selben sprach. Ego sum flos campt et lilivm conuatthtm. Er 
sprach, ich bin ein blome des ueldes. un ein Lilie der teler. 
Daz uelt. ist div ungerorte erde, div ungeuurhte erde, div 
ganze erde! (91 b ) div unberörte erde ist unser urowe S. 
MARIA, div blöme div da uz gerannen ist. daz ist der hei- 
lige christ. un ein Lilie der teler. daz sint die deumöte ire 
uorderen. Von der geburt unser urowen wissagete der hei- 
lige s. Ysaias. Egredietur uirga de radice iesse et flos de. e. 
ose. Er sprach, ein gerte entspringet, uz der wrz iesse. un 
ein blome wahset uz der wrz iesse. als uns div boch sa- 
gent. der was uater s. dauidis. uon des geslaehte div maget 
s. MARIA, wart geborn. als der scuzzelinc uur sich sciuz- 
zet. vn sich niht chrumbet. als wohs. S. MARIA, uur sich 
mit goten werchen. niht eine genote wissagete Ysaias uon 
der gerte un uon ir blöde ! sunder erzeiete unser herre mit 
grozzeme wnder eine bizaichenunge in dem zite. s. moysi. 
uon der herren gerte. un uon ir wochere. Do got die inden. 

19* 

uz egepto losle. done heten si niht ewarten. do gebot got 
mo- (92") ysi ire leittsere. daz er uon icgelichem gestallte 
der zwelf sune Jacöbcs. eine gerte nxme. uü si leite in ire 
belliüs. der zwelf gerte was einiv des herren aaronis. un si- 
nes gesuchtes, do des morgenes do man die gerte scowete ! do 
helc (div) dvrre gerte aarones. este lazzen uü blote ! undc 
hete nuzze gewnnen. Div gerte bezeichent. S.MARIAM. div 
6 dürre was. wan si trüt urowe äne was alles sundeclichen 
saffes. uii an alle hiliche gelust. div selbe gerte brahte wocher. 
den heiligen chirst. zetroste dirre werlde ! si ist div urowe. 
der geskehte man hiute zeit als wit so div Christenheit ist. div 
ein anegenge hete uon den heren patriarchen ! geborn wart 
uon den gewaltigen chunegen. gechundet wart uon dem heili- 
gen engele. uii als div edele gimme scinet azzer golde ! same 
ubertriffet si alle ire uorderen. Hecpredices (92 1 ") quoctimque 
festo beate MARIE uelisl Si ist genamet MARIA, daz chüt. 
maris Stella. Daz wort MARIA, sprichet rehte. ein merstcr- 
ne. die an dem mere uarent. die mozzen sich rihten nach dem 
meresternen. die uon himele scinent. daz si nach ire marche 
zestade chomen mugen. also mozzen alle die ton. die zedem 
himelriche. uii zo dem Stade, der ewigen urode chomen wel- 
lent. die sculn den Sternen, unser urowen. S. MARlAM. 
anesehen. un sculn sich rihten nach ir lebenne. so beleittet si 
trüt urowe ir s&le zo ir sunes zeswen. Si heizzet och Stella 
matutina. daz chüt morgensterne. Ir wizzet uii wol lieben ! 
als uerre so der tagesterne der wider morgen üf g£t. Iuhtet uor 
anderen sternen ! un berhtelerist uon (/.uor) in allen! same ist 
unser urowe. berhteler. un herer. danne alle heiligen ! un 
uon rehte. si ist. daz nieman uor ire (93") wart, noch nach 
ire nimmer wirt 1 maget nach siner geburt eweclichen. zo ire 
sint och geladet die meide, die ire magetom behaltent ! un alle 
die chüselichen lebent. Div küsce ist driualtec. Ein chusce ist! 
die gehite lute under ein ander habent. daz si sich behaltent. 
daz ir dewerez daz ander über huget. un doch ein ander niht 
enphlegent ! wan geistlichen durch wochers willen. Div ander 
chusce ist div magetliche kusce. div neheiner werltlichen ge- 
lust nith erchennet. die werdent gelich den engelen. luter uii 
reine, uor gotes ogen ! Div dritte chusce ist genamet. witewen 
kusce. Swer der ist. die verwitewet werdent. ez si man oder 

wib. oder die sus mit grozzeme bore lebent. un bechereut sich 
des. uü uerzihent sich da nach, aller hilicher dinge, un lebent 
after des geistlichen! (93 k ) die werdent äue zwiuel gote uil 
gename. wände er selbe sprach. Non ueni vocare. i. set. p. 
Er sprach, ich bin her chomen. zaladenne niht die guten sun- 
der die suntsere. Wie groz div urode och daz himele si. daz 
sprach er selbe. Gaudium est angelis dei! super uno pecca- 
tore. p. a. quam super nonaginta nouem iustis qui non indi- 
gent penit* . Er sprach zesinen iungercn ! ich sage iv daz 
meroriv urode ist. den gotes engelen ! da sich der suntsere be- 
cheret, denne über niun un niuzeck rehter. die der riwe nilh 
bedürfen ! S. Anna div behielt sich chuslichen ! nach ir man- 
nes töde. div ist mit gote. S. Maria magdalena. S. pelaia. S. 
Maria egiptiaca. nach uil mangeme höre, unde uil mangen 
grozzen sunden wrden si gote uil lieb, als wol sein ist wor- 
den, do si sich becherten, un danach chüselichen lebeten ! von 
div (94*) alle die sich in elicheme hirate uon überhöre behal- 
tent. oder nach dem scanteclicheme höre kuslichen lebent. 
oder uon chindes peine ire magetom behaltent. die choment 
alle zedergagene unser trut urowen. Die auer weder chone- 
liche. noch witewelichen ! noch magetlichen ire küsce behal- 
tent! noch deumot. aninhabent! als unser trut urowe hete ! 
die werdent leider gebunden, als der wissage sprichet. un 
werdent geuort. in die ewigen uanenusse. dannen si nimmer 
leider werdent erlost! Vmbe so getan angest un not! seol sich 
ein iegelich wib. un man flizzen. daz er uunden werde, in 
der drier scare etelicher ! als wir iv e zalten. daz ivch denne 
bescirme. div oberoste maget. saneta MARIA. Div barmherze 
unser trut frowen. bescirmet die dri ordenunge ! die Glichen 
wol lebent ! vnde die (94 h ) verwitewet kuslichen lebent ! un 
die ir magetom behaltent ! Die denne belibent mit höre un da- 
ran uunden werdent ! den hilfet si nihtes ! den git och ir sun 
unser herre nimmer neheine genäde ! Die auer zeriwe cho- 
ment. den recchet si ire sözze hant ! so uon rehte ein moter 
aller gnaden! als wir lesen uon einem vicetome*. der durc 
trobesal gotes uerlögenote ! un deme leidigen tieuele zehantue- 
ste einen brief screib. Do in do sine sunde ruwen ! do sohl er 

hier ist Theophilus gemeint. 

gnäd mit grozzer bozze ! ze der obersten chuneginne. S. MA- 
RIEN, do uernam si genadeclichen sin gebot, un brähte in 
zire sunes hulden. si nam dem tieuele den brief. vn erloste in 
uon der bitteren helle ! Same tel si trut urowe. S. Marien 
egiptiace. dir mit uil unzallichen sunden bewollen was. do si 
ire gnäde söhte. do half si ire zire sunes hulde ! daz si ! div e 
ein (95*) snntsere was. wegen mac. So genaedic ist unser 
urowe. S. MARIA, div gotes moter! daz wir sicherlichen zö 
ire uliehen mugen. uon unserme unrehte zö dem waren Stade 
aller saelde. Von div mine uil lieben ! emzeget iwer chirech- 
genge ! iwer gebete. iwer almosen ! unde ander-gotiv werch ! 
wendet unde beuelhet uro un späte, iwern üb. unde iwer söle! 
unserer trüt urowen. S. MARIEN, daz si iv wegende si. an 
deme norhtlichen urtaile ir trut sunes ! un bitet si uil innecli- 
chen. daz si uns helfe, daz wir an dem rehten werden uunden. 
un si gesehen mözzen in dem ewigen riche ! mit ire trut sune. 
unserme herren ! der uon ire rohte geborn werden ! durc daz 
heil der suntsre. Quod ipse. p. d. 

GOTTHICA MINORA. 

Mit dem jähre 1840 hat sich der Schacht für gothische 
ausbeute, der sich seit 1569 und 1817 aufgethan hatte 1 ), 
wie es scheint, auf längere zeit geschlofsen. 

Desto gröfser wird die Sehnsucht, die vielen verschie- 
denen lücken der gothischen bibelübersetzung auch nur des 
neuen bundes für die historische deutsche grammatik zu fül- 
len, um so gröfser, wenn sich herausstellt, dafs 1569 und 
um 1599 der silberne codex noch mehr enthalten haben 
müfse, als uns 1665 (durch Franz Junius) zu theil wird, 
jedes in solcher beziehung wiedergefundene körnlein ist gol- 
des werth. hat uns doch jüngst allein schon die genauere 
künde über das leben Ulfilas (des ersten apostels und bibel- 
übersetzers der Deutschen) aus dem fünften Jahrhundert mit 
hoher freude erfüllt 2 ; wie viel mehr jeder neue wortklang 
der gothischen spräche selber. 

1. man vcrgl. bairäche aanalen 1834 a" 121. 124. 127. Miinchener 
gelehrte anzeigen 1836 n" 173— 176. 187—192. 217—219. ebend. 
1840 n» 145 — 147. 154 — 158. 

2. 6. Waitz, über das leben und die lehre de« Ulfila. Hannover, 



